b'\n_START_ARTICLE_\nJuozas Tunaitis\n_START_SECTION_\nBiografija\n_START_PARAGRAPH_\nGim\xc4\x99s 1928 m. spalio 25 d. Roki\xc5\xa1kio rajone, Sal\xc5\xb3 parapijos Davaini\xc5\xa1kio kaime, valstie\xc4\x8di\xc5\xb3 Juozo Tunai\xc4\x8dio ir Marijos Jurgelionyt\xc4\x97s \xc5\xa1eimoje. Buvo pirmasis vaikas, tur\xc4\x97jo keturis brolius ir seser\xc4\xaf. Mok\xc4\x97si Sal\xc5\xb3 prad\xc5\xbeios mokykloje, v\xc4\x97liau Roki\xc5\xa1kio gimnazijoje, kuri\xc4\x85 baig\xc4\x97 1949 m. aukso medaliu. 1949 - 1950 m. studijavo Vilniaus universiteto Fizikos-matematikos fakultete matematik\xc4\x85 ir astronomij\xc4\x85._NEWLINE_1950 m. \xc4\xafstojo \xc4\xaf Kauno kunig\xc5\xb3 seminarij\xc4\x85, kuri\xc4\x85 baig\xc4\x99s 1954 m. rugs\xc4\x97jo 12 d. buvo \xc4\xaf\xc5\xa1ventintas kunigu._NEWLINE_Dirbo \xc5\xa1iose parapijose: 1954 10 01 \xe2\x80\x93 1960 07 31 administratoriumi Pal\xc5\xab\xc5\xa1\xc4\x97je, 1960 08 02 \xe2\x80\x93 1961 04 31 klebonu D\xc5\xabk\xc5\xa1te, nuo 1961 05 02 administratoriumi Dubi\xc4\x8diuose, nuo 1968 03 22 vikaru-adjutoriumi Vilniaus \xc5\xa0v. Mikalojaus parapijoje, o nuo 1978 06 06\xc2\xa0\xe2\x80\x93 \xc5\xa1ios parapijos klebonu._NEWLINE_Nuo 1980 m. bir\xc5\xbeelio 25 d. \xc4\x97jo Vilniaus arkivyskupijos kurijos notaro, tribunolo teis\xc4\x97jo, o v\xc4\x97liau oficiolo pareigas._NEWLINE_1980 m. vasario 1 d. paskirtas \xc5\xa0ventojo T\xc4\x97vo r\xc5\xabm\xc5\xb3 kapelionu (monsinjoru)._NEWLINE_1989 m. bir\xc5\xbeelio 14 d. tapo Vilniaus arkivyskupijos kurijos kancleriu._NEWLINE_Pal. Popie\xc5\xbeius Jonas Paulius II 1991 m. gegu\xc5\xbe\xc4\x97s 8 d. nominavo tituliniu Sasuros vyskupu ir paskyr\xc4\x97 Vilniaus arkivyskupo augziliaru. Vyskupu konsekruotas 1991 m. gegu\xc5\xbe\xc4\x97s 19 d._NEWLINE_1992 m. kovo 4 d. Vilniaus arkivyskupas metropolitas Audrys Juozas Ba\xc4\x8dkis paskyr\xc4\x97 vysk. Juoz\xc4\x85 Tunait\xc4\xaf Vilniaus arkivyskupo generalvikaru. \xc5\xa0ias pareigas \xc4\x97jo iki 2010 m. kovo 4 d._NEWLINE_Nuo 2010 m. kovo 4 dienos buvo vyskupas emeritas, bet ir toliau \xc4\x97jo tribunolo oficiolo pareigas._NEWLINE_Vyskupas Juozas Tunaitis mir\xc4\x97 ligonin\xc4\x97je 2012 m. bir\xc5\xbeelio 1 d._NEWLINE_Atsi\xc5\xbevelgiant \xc4\xaf paties pageidavim\xc4\x85, jis buvo palaidotas kapin\xc4\x97se prie Vilniaus \xc5\xa0v. Kry\xc5\xbeiaus Atradimo (Kalvarij\xc5\xb3) ba\xc5\xbeny\xc4\x8dios.'